| Medaljeoversikt |
| --- |
| Konkurrerte for Norges flagg |
| Padling |
| U23-EM |
| Gull | 2016 i Plovdiv |  K1 500m |
| Bronse | 2016 i Plovdiv |  K1 1000m |
| Junior-VM |
| Gull | 2012 i Roma |  K2 Maraton |
| Junior-EM |
| Bronse | 2011 i Zagreb |  K2 1000 m |

**Lars Magne Ullvang** (født 1. august 1994) er en norsk kajakkpadler fra Tysvær i Rogaland som representerer Tysvær Kano og Kajakklubb.

Karriere
--------

**Før 2016**

I 2011 vant Lars Magne Ullvang bronse på K2 1000m under Junior EM i Zagreb, Kroatia sammen med Eivind Vold fra Oslo kajakklubb.

22. september 2012 vant han, sammen med sin makker Marius Borge Heir VM-gull i maraton padling for juniorer.

Den 23. august 2014 vant han Kongepokalen i K1 1000m etter et svært jevnt løp. Det så lenge ut til at Ullvang var ute av kampen. Ved 200m igjen lå han hele 10m bak. Men etter en voldsom sluttspurt klarte han å komme seg opp i tet. Løpet ble avgjort på målfoto med 1 tidel i favør Ullvang.

**2016**

15. juni under U23 EM i Plovdiv, Bulgaria ble han første norske padler til å ta K1 medalje i et U23 EM. Det gjorde han ved å gå helt til topps og ta gull på K1 500m. Ullvang fikk en god start på løpet og ledet etter 300m. Mot slutten kom en russisk padler opp på siden, men Ullvang holdt helt inn og ble Europamester. 
Kun to dager senere fulgte han opp gullet på K1 500 med bronse på K1 1000m.

Lars Magne Ullvang var svært nær å kvalifisere seg til sommer-OL i Rio. Under VM i Milano i 2015 kunne 7 europeiske K4 båter kvalifisere seg. Den norske K4en med Ullvang endte som europeiske båt nummer 8. Kun en plassering fra OL billett.

Han deltok i realityserien *Farmen* i 2016.

**2017**

Under EM kom han og makker Hakeem Teland på en sterk 6. plass i A-finalen på K2 500 m. Det var første gang nordmenn padlet finale i et seniormesterskap siden Eirik Verås Larsen vant OL-gull i 2012.

**2018**

Han vant K1 1000m under NM i Tysvær, og Kongepokalen

Han tok 11. plass på K1 1000m under VM i Montemor, Portugal.

**2019**

Under European Games i Minsk, Hviterussland tok Lars Magne 10. plass på K1 1000m.

Lars Magne skulle egentlig kun padle K1 1000m under VM i 2019, men 10 dager før VM fikk Amund Vold påvist blodkreft, da stod Eivind Vold uten K2 partner, og Lars Magne tok plassen til Amund og padle også K2 under VM. K1 og K2 løpene var tidsmessig veldig nære hverandre, og Lars Magne fikk derfor veldig skuffende resultater.

Under Prøve-OL en måned etter tok Lars Magne 4. plass på K1 1000m. 

**2020**

I 2020 tok han 2. plass på short-track under NM-veka som gikk på NRK.

Lars Magne vant også en ny Kongepokal på K1 1000m.

**2021**

Under den europeiske OL kvalifiseringen i Szeged, Ungarn i mai kvalifiserte Lars Magne seg til OL i Tokyo. Her ble han utslått i kvartfinalen i K-1 1000 meter.

Referanser
----------

1. ↑   www.olympedia.org[Hentet fra Wikidata]
2. ↑  «Arkivert kopi». Arkivert fra originalen 7. august 2012. Besøkt 16. desember 2012.  **www.tkkk.no** Publisert 29. sep 2012. Besøkt 16. des 2012.
3. ↑   **www.h-avis.no** Publisert 22. sep 2012. Besøkt 16. des 2012.
4. ↑  «Besvimte da han sikret seg kongepokalen». *www.h-avis.no*. 23. august 2014. Besøkt 16. oktober 2016.
5. ↑  «Gull og bronse til Lars Magne! - Padling». *www.padling.no*. Arkivert fra originalen 19. oktober 2016. Besøkt 16. oktober 2016.
6. ↑  «EM-gull til Ullvang». *Hnytt*. 15. juli 2016. Arkivert fra originalen 18. oktober 2016. Besøkt 16. oktober 2016.
7. ↑  «En liten prat med Lars Magne - Padling». *www.padling.no*. Arkivert fra originalen 19. oktober 2016. Besøkt 16. oktober 2016.
8. ↑  «– Trent halve livet for dette». *www.h-avis.no*. 22. august 2015. Besøkt 16. oktober 2016.
9. ↑  «Bli bedre kjent med Lars Magne Ullvang (21) fra Farmen». *TV 2*. Besøkt 16. oktober 2016.
10. ↑  Appex.no, Appex Publish- (1. august 2016). «Ullvang-pause: Her er hele brevet». *Tysvær Bygdeblad*. Besøkt 16. oktober 2016.
11. ↑  «Kongepokal til Ullvang og medaljedryss til Tysvær». *Tysvær Bygdeblad* **(norsk nynorsk)**. 1. september 2018. Besøkt 27. januar 2021.
12. ↑  NRK (23. august 2019). «Padleduo til VM-semifinale». *NRK*. Besøkt 27. januar 2021.
13. ↑  «Kreftsyk bror følger kampen om OL-drømmen fra sykehuset: – Amund synes det var skikkelig bra». *www.vg.no*. Besøkt 27. januar 2021.
14. ↑  «Canoe Sprint - Results Book» (PDF). Arkivert fra originalen (PDF) 7. august 2021. Besøkt 25. august 2021.

Eksterne lenker
---------------

* (en) Lars Magne Ullvang – Olympics.com Rediger på Wikidata

* (en) Lars Magne Ullvang – Olympedia Rediger på Wikidata

* (en) Lars Magne Ullvang – ICF (slalom) Rediger på Wikidata
* Tysvær Kano og Kajakklubb[*død lenke*]